**DECIZIA ETAPEI DE INCADRARE NR. 33 din 03.06.2024**

Titular : **COMPANIA NATIONALA ADMINISTRATIA PORTURILOR MARITIME (CNAPM) S.A. CONSTANTA***,*cu sediul social in municipiul Constanta, Incinta Port, Gara Maritima, judetul Constanta ( *prin* ***ENVIRO CONSULT S.R.L***.- municipiul Bucuresti, sector 1, str. Popa Tatu nr. 62A; *office@envi.ro*; *pioncescu@constanta-port.ro*)

 Referitor la solicitarea Dumneavoastra, inregistrata la A.P.M. Constanta cu nr. 2202 din 19.02.2024, privind avizarea din punct de vedere al protectiei mediului pentru *planul*: ”**PLANUL DE ACTIUNE PENTRU REDUCEREA ZGOMOTULUI”,** **aferent hartilor strategice de zgomot intocmite pentru zona Constanta a portului Constanta,**

 In conformitate cu prevederile HG 1076/2004 privind stabilirea procedurii de realizare a evaluarii de mediu pentru planuri si programe, in urma analizarii documentatiei in sedinta **Comitetului Special Constituit** din cadrul A.P.M Constanta din data de **08.05.2024,** va comunicam **decizia** A.P.M. Constanta :

”**PLANUL DE ACTIUNE PENTRU REDUCEREA ZGOMOTULUI”,** **aferent hartilor strategice de zgomot intocmite pentru zona Constanta a portului Constanta, nu necesita evaluare de mediu, urmand a fi supus procedurii de adoptare fara aviz de mediu.**

 **Motivele care au stat la baza luarii acestei decizii au fost urmatoarele:**

* Zona studiată în cadrul planului menţionat nu intră sub incidenţa art. 28 din OUG 57/2007 *privind regimul ariilor naturale protejate, conservarea habitatelor naturale, a florei şi faunei sălbatice, cu modificările şi completările ulterioare*;
* Pe suprafata care a generat planul se propun proiecte care intra sub incidenta LEGII nr. 292/2018 *privind evaluarea impactului anumitor proiecte publice şi private asupra mediului, anexa 2;*
* In conformitate cu H.G. nr. 1076/2004, art. 11 si luand in considerare criteriile pentru determinarea efectelor semnificative potenţiale asupra mediului prevăzute in Anexa 1, planul nu ridica probleme din punct de vedere al protecţiei mediului şi nu prezintă efecte probabile asupra zonei din vecinatatea amplasamentului studiat;
* Pană la luarea prezentei decizii, publicul nu a depus comentarii.

**Informarea şi participarea publicului** in procedura s-a realizat astfel:

* Anunţurile privind depunerea solicitării de obţinere a avizului de mediu şi de declanşare a etapei de încadrare a planului conform H.G. nr. 1076/2004 au apărut in datele de **07-20.03.2024** şi **25.03 .2024** in ziarul „ Jurnalul National”.
* Decizia initiala de incadrata nr. 40 din 08.05.2024, conform consultarilor desfasurate in cadrul sedintei Comitetului Special Constituit ( CSC) din data de 08.05.2024, a fost afisata pe site-ul APM Constanta ;
* Anuntul privind luarea deciziei in urma parcurgerii etapei de incadrare din sedinta CSC, din data de 22.05.2024 in ziarul „Jurnalul National”, in conformitate cu art. 12 din HG nr. 1076/2004.

**Planul urbanistic notificat prezinta urmatoarele caracteristici:**

***Situatia existenta:***

Zona Constanța a portului Constanța aflat sub coordonarea ***Administrației Porturilor Maritime SA Constanța*** este situată pe partea vestică a Mării Negre, la est de municipiul Constanța și localitatea Agigea.

Acoperă o suprafață totală de 3.926 ha, din care 1.313 ha uscat și 2.613 ha apă. Două diguri, situate în partea de nord și în partea de sud adăpostesc portul. În prezent, lungimea totală a digului de Nord este de 9,4 km, iar cea a digului de Sud de 5,56 km.

Zona Constanța a portului Constanța este deservită de 156 de dane, din care 140 sunt operaționale. Lungimea totală a cheurilor este de 32 km, iar adâncimile variază între 7 și 19m.

Portul Constanța este atât port maritim, cât și port fluvial. Legătura Portului Constanța cu Dunărea se realizează prin Canalul Dunăre - Marea Neagră.

Zona Constanța a portului Constanța dispune de terminale specializate pentru operarea unei game diverse de mărfuri cum ar fi :

* Terminale pentru mărfuri vrac solid: ciment, minereuri, cereale, îngrașăminte, cărbune, cocs, fier vechi;
* Terminale pentru mărfuri ambalate necontainerizate: materiale de construcții, produse metalice, cherestea;
* Terminale pentru mărfuri vrac lichide: petrol, produse petroliere derivate;
* Terminale pentru containere ;
* Terminale RO-RO/Ferry;
* Terminal Pasageri.

În incinta portului Constanța se desfășoară activități industriale de tipul depozitare și operare mărfuri (generale, solide și lichide vrac, containerizate, materiale de constructii, mașini și echipamente, produse alimentare, produse metalice, etc.), construcții și reparații nave, lucrări de mentenanță/întreținere platforme foraj, producere materiale de construcții.

Portul Constanța dispune de rețea de drumuri rutiere și feroviare ce asigură legătura cu rutele de transport naționale ale României.

## Surse de zgomot: Industrie, Trafic rutier, Trafic feroviar .

# Valori Limită Utilizate

Valori-limită pentru sursele de zgomot tip industrial aferente porturilor (conform Ordin MMAP nr. 2328/2021)

|  |  |  |  |  |
| --- | --- | --- | --- | --- |
| **Nr. crt.** |  | **Tip valori-limită** | **Valori-limită** | **Aplicabilitate pentru situația existentă** |
|  | **L\_zsn** | **L\_noapte** |
| 1 |  | Valori de prag | 60 | 50 | Surse de zgomot de tip industrial din interiorul porturilor situate în interiorul aglomerărilor |
| 2 |  | Limită admisibilă | 56 | 50 | Porturi situate în interiorul aglomerărilor  |

 Valori-limită pentru sursele de zgomot tip trafic rutier/feroviar aferente porturilor (conform Ordin MMAP nr. 2328/2021)

|  |  |  |  |
| --- | --- | --- | --- |
| **Nr. crt.** | **Tip valori-limită** | **Valori-limită** | **Aplicabilitate pentru situația existentă** |
| Lzsn | Lnoapte |
| 1 | Valori de prag | 65 | 50 | Traficul rutier sau feroviar din interiorul porturilor situate în interiorul aglomerărilor |
| 2 | Limită admisibilă | 56 | 50 | Porturi situate în interiorul aglomerărilor |

***Situatia propusa***

Se propune a se stabili planul de acțiune pentru gestionarea zgomotului și a efectelor acestuia în portul Constanța prin considerarea rezultatelor obținute prin elaborarea hărții strategice de zgomot.

În cadrul planurilor de acțiune, pe baza rezultatelor cartografierii acustice, se vor identifica zonele poluate fonic pe amplasamentul portului Constanța și se vor identifica soluțiile de diminuare a zgomotului ambiental sau de păstrare a nivelului scăzut de zgomot.

 CN APM SA Constanța, în calitate de autoritate responsabilă pentru implementare, are în desfășurare, următoarele proiecte, care indirect conțin măsuri de reducere a zgomotului, astfel:

* Drum și parcare zona cheu fluvio-maritim port Constanța .
* Parcare port Constanța zona de Sud .

Creșterea capacității infrastructurii rutiere din port va conduce la reducerea congestiilor pe rețeaua rutieră din incinta portului și pe drumurile de acces în port, facilitând accesul către cheu sau către zonele de încărcare/descărcare și de depozitare temporară a mărfurilor.

Pentru reducerea zgomotului și a emisiilor de noxe de la navele acostate la dane Compania Națională ADMINISTRAȚIA PORTURILOR MARITIME SA Constanța are în pregătire un proiect care vizează:

* Asigurarea condițiilor electrice de racordare la cheu a navelor în portul Constanța (E-COLD).

Proiectul cuprinde realizarea lucrărilor pentru instalarea tehnologiei cold-ironing pentru 10 dane din Portul Constanța, în vederea asigurării condițiilor pentru alimentarea cu energie a tuturor tipurilor de nave la țărm. Tehnologia cold-ironing permite furnizarea energiei electrice de la mal unei nave aflate la dană, în timp ce motoarele sale principale și auxiliare sunt oprite. Principalele beneficii rezultate din realizarea acestui proiect sunt reducerea nivelului de zgomot și reducerea emisiilor daunătoare în zona portuară, dar și în zona comercială aflată în imediata apropiere a portului.

# *STRATEGIA PE TERMEN LUNG*

În cadrul strategiei pe termen lung pentru reducerea zgomotului care introduce noi activități în zona portuară trebuie realizate studii de impact astfel ca zgomotul generat de acestea, suprapus peste zgomotul existent să nu producă depășiri și să poată fi aplicate măsurile adecvate de reducere a zgomotului.

Compania Națională ADMINISTRAȚIA PORTURILOR MARITIME SA Constanța, în calitate de autoritate responsabilă de implementare, are definite o serie de proiecte pe termen lung, astfel:

* **Extinderea la patru benzi a drumului dintre Poarta 7 și joncțiunea obiectivului “Pod rutier la km 0+540 a Canalului Dunăre – Marea Neagră” cu drumul care realizează legătura între Poarta 9 și Poarta 8 spre zona de nord a Portului Constanța;**

**Termen de implementare: 2024 – 2027;**

* **Master Planul infrastructurii rutiere si de acces a portului Constanta - extinderea, modernizarea si reabilitarea drumurilor si pasajelor din portul Constanta;**

**Termen de implementare: 2024 – 2028;**

* **Dezvoltarea capacităților feroviare în Sectorul Fluvio – Maritim al Portului Constanța;**

**Termen de implementare: 2024 – 2026;**

* **Parcare securizată cu facilități de staționare, în vecinătatea accesului din A4;**

**Termen de implementare: 2024 – 2025;**

Prin implementarea investițiilor, fluxurile și condițiile de circulație actuale se vor îmbunătăți substanțial, favorizând reducerea timpului de parcurs și așteptare pentru intrarea și ieșirea în și din port și reducerea poluării mediului, implicit a nivelului de zgomot.

***Măsuri legate de zgomotul industrial***

Compania Națională ADMINISTRAȚIA PORTURILOR MARITIME SA Constanța, în calitate de autoritate responsabilă pentru realizarea cartării zgomotului și elaborarea hărților strategice de zgomot și a planurilor de acțiune pentru Portul Constanța aflat în administrarea sa, potrivit prevederilor Legii nr. 121/2019 privind evaluarea și gestionarea zgomotului ambiental, notifică operatorii portuari, după aprobarea planului de acțiune prin ordin al Ministrului Transporturilor și Infrastructurii, în legatură cu măsurile pe care acestia le pot adopta în scopul reducerii zgomotului industrial produs de activitățile desfășurate în incinta portuară și le solicită să transmită detalii către CN APM S.A. Constanța ori de câte ori implementează aceste măsuri. Măsurile enumerate mai jos au ca scop menținerea zgomotului datorat surselor de zgomot industriale.

Se recomandă ca aceste măsuri să fie incluse în cadrul autorizațiilor pe care autoritatea locală de mediu le emite operatorilor portuari, măsurile fiind implementate etapizat odata cu emiterea noilor autorizații de mediu.

Responsabilitatea aplicării măsurilor revine operatorilor portuari care își desfășoară activitatea în incinta portuară. Termenul de implementare este permanent în perioada iulie 2024 – decembrie 2028.

**Măsuri pentru reducerea zgomotului la sursă:**

* izolarea fonică a clădirilor cu activitate de fabricație;
* acoperirea componentelor generatoare de zgomot cu izolaţii fonice pentru reducerea emisiilor de zgomot ale structurii;
* construirea fundațiilor conforme cu recomandările producatorilor echipamentelor de manipulare a mărfurilor și înlocuirea componentelor uzate ale acestora;
* echilibrarea dinamică a motoarelor care deservesc echipamentele de manipulare a mărfurilor;
* reducerea vitezei amplasării containerelor;
* utilizarea cu prioritate a echipamentelor de manipulare electrice (de ex.: macarale, stivuitoare) față de cele diesel sau diesel - electrice;
* organizarea muncii din timpul nopţii (între orele 23-07) astfel încât să opereze doar macarale electrice, încărcătoarele mobile să nu lucreze în timpul nopţii şi la sfârşit de săptămână sau să lucreze numai în spatele spaţiului protejat de containere;
* unde este posibil, evitarea lucrului pe timpul nopții (permiterea doar a activităţilor pe apă);

**Măsuri pentru atenuarea zgomotului pe direcția de propagare:**

* planificarea infrastructurii;
* bariere de zgomot care încadrează sursele industriale;
* poziționarea containerelor pe direcția zonelor rezidențiale din proximitatea portului;
* crearea unor zone de depozitare astfel încât containerele depozitate să formeze un ecran de zgomot spre zonele rezidenţiale.

##

## Măsuri legate de zgomotul rutier

Compania Națională ADMINISTRAȚIA PORTURILOR MARITIME SA Constanța, în calitate de autoritate responsabilă pentru realizarea cartării zgomotului și elaborarea hărților strategice de zgomot și a planurilor de acțiune pentru Portul Constanța aflat în administrarea sa, potrivit prevederilor Legii nr. 121/2019 privind evaluarea și gestionarea zgomotului ambiental, stabilește o serie de măsuri generale, pe care atât CN APM SA Constanța, cât și toți transportatorii rutieri trebuie să le aplice în activitatea curentă pe care o desfășoară pe amplasamentul portului.

Termenul de implementare este permanent în perioada iulie 2024 – decembrie 2028.

**Măsuri pentru reducerea zgomotului la sursă**

* reabilitarea infrastructurii rutiere.

**Măsuri pentru atenuarea zgomotului pe direcția de propagare**

* planificarea infrastructurii drumuri;
* bariere de zgomot care încadrează drumurile;
* respectarea limitelor de viteză reglementată de indicatoare specifice. Respectarea acestei măsuri revine transportatorilor rutieri care își desfășoară activitatea în incinta portuară.

##

## Măsuri legate de zgomotul feroviar

Principala sursă generatoare de zgomot a traficului feroviar este frecarea dintre materialul rulant şi şină. Se păstreză măsurile care pot fi aplicate pentru reducerea/ menținerea zgomotului și anume:

**Măsuri pentru reducerea zgomotului la sursă**

* întreţinerea şinelor în stare bună pentru a garanta că traversele de cale ferată sunt fixate ferm și vibraţiile pe interfaţa roată-şină sunt reduse.

Responsabilitatea implementării acestei măsuri revine Companiei Naționale ADMINISTRAȚIA PORTURILOR MARITIME SA Constanța și vizează doar liniile de cale ferată care sunt în administrarea portului.

Termenul de implementare este permanent în perioada iulie 2024 – decembrie 2028.

##

## Mijloace de evaluare a implementării măsurilor

Evaluarea implementării masurilor se va realiza prin:

1. Cartografierea acustică și realizarea hărților de zgomot pentru amplasamentul port Constanța care vor fi actualizate în 2028 (la un interval de 5 ani).
2. Măsurarea/monitorizarea nivelului de zgomot, la limita de proprietate și la fațadele cele mai expuse la zgomotul emis de amplasamentul port Constanța; Aceste măsurători se vor realiza până în 2028, pentru ca rezultatele să constituie date de intrare în reactualizarea hărților de zgomot. Rezultatele măsurătorilor vor fi comparate cu situația de bază din 2023.
3. Lipsa plângerilor populației din municipiul Constanța, referitoare la zgomotul produs de amplasamentul port Constanța.

Responsabilitatea evaluării implementării măsurilor de menținere/ reducere a nivelului de zgomot produs de amplasamentul port Constanța revine Companiei Naționale ADMINISTRAȚIA PORTURILOR MARITIME SA Constanța. Termenul de realizare este permanent în perioada iulie 2024 – decembrie 2028.

*In calitate de titular al planului aveti urmatoarele obligatii :*

 *- conform art. 26 din HG 1076/2004, veti supune procedurii de adoptare planul, precum si orice modificare a acestuia, dupa caz, numai in forma avizata de autoritatea competenta pentru protectia mediului ;*

 *- se vor respecta prevederile LEGII nr. 292/2018 privind evaluarea impactului anumitor proiecte publice şi private asupra mediului;*

*se vor respecta prevederile H.C.J.C. nr. 152/22.05.2013 privind stabilirea suprafetelor minime de spatii verzi si a numarului minim de arbusti, arbori, plante decorative si flori aferente constructiilor realizate pe teritoriul administrativ al judetului Constanta.*

**Prezenta decizie poate fi contestata in conformitate cu prevederile Legii Conteciosului Administrativ nr. 554/2004, cu modificarile ulterioare.**

 **DIRECTOR EXECUTIV, ŞEF SERVICIU A.A.A,**

 **Celzin LATIF Lavinia Monica ZECA**

 **Intocmit,**

 **Consilier Otilia Liana ISPAS**

Nota: redactat in 3 ( trei) exemplare.